নারদ কাণ্ড নিয়ে এখনও তদন্তই শুরু করেনি লোকসভার নীতি কমিটি। সদ্যই নীতি কমিটির প্যানেল নতুন করে সাজানো রয়েছে। ওই কমিটির মাথায় রয়েছেন প্রবীন বিজেপি নেতা ও প্রাক্তন উপ প্রধানমন্ত্রী লালকৃষ্ণ আডবাণী।
 ওয়েব ডেস্ক: নারদ কাণ্ড নিয়ে এখনও তদন্তই শুরু করেনি লোকসভার নীতি কমিটি। সদ্যই নীতি কমিটির প্যানেল নতুন করে সাজানো রয়েছে। ওই কমিটির মাথায় রয়েছেন প্রবীন বিজেপি নেতা ও প্রাক্তন উপ প্রধানমন্ত্রী লালকৃষ্ণ আডবাণী। পাঁচ মাস আগে, পশ্চিমবঙ্গে বিধানসভা নির্বাচনের ঠিক আগে নারদ ফুটেজ সামনে আনে বিজেপি। বিষয়টি নীতি কমিটিতে পাঠানো হলেও, এখনও তদন্ত শুরুই হয়নি। সংবাদসংস্থা PTI জানাচ্ছে, লোকসভা ওয়েবসাইটেও এই নিয়ে স্পষ্ট কোনও তথ্য নেই। সংবাদসংস্থা PTI-এর কাছে, সিপিএম সাংসদ মহম্মদ সেলিমের অভিযোগ, তদন্ত শুরুর দাবি জানিয়ে স্পিকারকে চিঠি দেন তিনি। এখনও কোনও জবাব পাননি। ঘটনাচক্রে নবগঠিত নীতি কমিটিতেও কোনও বাম সাংসদ জায়গা পাননি।